אילוסטרציה של באת'לת.
שתי חרבות באת'לת.
**באת'לת** (באנגלית: **Bat'leth**) היא חרב מעוגלת טקסית עם ידיות אחיזה בחלקה האחורי. היא נוצרה על ידי דן קארי, מפיק אפקטים ויזואליים של סדרת הטלוויזיה "מסע בין כוכבים: הדור הבא", בעבור זיכיון "מסע בין כוכבים". בקאנון של "מסע בין כוכבים", החרב משמשת בעיקר את הקלינגונים, גזע חייזרים בזיכיון. החרב נחשבת לדימוי אייקוני של "מסע בין כוכבים", והעתקים שלה זמינים באופן נרחב לרכישה באמצעות האינטרנט, כאספנות או כחלק מתחפושת; היו מקרים שנעשה שימוש בחרב במהלך ביצועם של פשעים.

היסטוריה
--------

וורף אוחז במק'לת, מצמיד אותה לצווארה של ג'דזיה דקס; מתוך "מסע בין כוכבים: חלל עמוק 9".
הבאת'לת מורכבת מלהב מעוקל עם בליטות קוצניות בשני הקצוות ועם ידיות לאורך מרכזו של חלקו האחורי של הלהב, ואורכו כחמישה מטרים. הידיות משמעות על מנת לסובב ולפתל את הלהב במהירות; את הנשק ניתן לאחוז ביד אחת או בשתי ידיים. דן קארי יצר את הבאת'לת עבור דמותו מ-"מסע בין כוכבים: הדור הבא" של מייקל דורן, וורף בשנת 1990. הוא ביסס את הרעיון על פי הגואן דאו - נשק מוט סיני. דן קארי, בעצמו אמן לחימה, פיתח סגנון לחימה הדומה לטאי צ'י, שיתאים לשימוש בנשק זה.

### מק'לת

בשנת 1995 דן קארי פיתח גרסה מוקטנת של הבאת'לת, **מק'לת** (באנגלית: **Mek'leth**), לדורן, לשימוש כאשר דמותו של וורף צורפה אל "מסע בין כוכבים: חלל עמוק 9". הוא ביסס כלי נשק זה על פי חרב של חיל הפרשים של צפון טיבט. המק'לת מיועד לשימוש ביד אחת, והיא דומה בצורתה לחרב סימיטר, אך גודלה כמחצית באת'לת בגודל מלא.

קאנון
-----

וורף, קור וחרבו של קיילאס; מתוך "מסע בין כוכבים: חלל עמוק 9".
על פי הקאנון של מסע בין כוכבים, קיילאס הבלתי נשכח הקלינגוני יצר את הבאת'לת הראשון בסביבות השנה 625 לספירה. על פי המיתולוגיה הקלינגונית, הוא יצר את הלהב על ידי השלכת שיערו אל תוך לבה מתוך הר הגעש קרי'סטאק, לאחר מכן קירר, עיצב והיקשה אותו באגם לורסור. לאחר מכן הוא איחד את קרונוס, כוכב הבית של הקלינגונים, על ידי הריגת עריץ בשם מולור עם הנשק שיצר, שנודע מאז בשם "חרבו של קיילאס". מאוחר יותר, החרב נגנבה על ידי זן חייזרים הנקרא הור'ק, במהלך פלישתם לקרונוס. בפרק "מסע בין כוכבים: חלל עמוק 9" "*The Sword of Kahless*", וורף וקלינגון נוסף בשם קור מגלים מחדש את החפץ, אבל בסופו של דבר הם משגרים את החרב אל החלל, כדי למנוע מהם להשתמש בה כדי לתקוף האחד את השני. בשפה הקלינגונית, באת'לת בתחילה נקראה באתלה'אתלה (באנגלית: *Batlh'etlh*), אך בהמשך קוצר השם לבאתלאה (*BetleH*, באנגלית). משמעות המילה "באת'לת" היא "חרב של כבוד", בתרגום מילולי לשפה הקלינגונית. בקאנון של "מסע בין כוכבים", הבאת'לת עשויה ממתכת מחוזקת הנקראת באקונייט.

הבאת'לת הופיע ב-29 פרקי טלוויזיה של הסדרות השונות של זיכיון "מסע בין כוכבים", וכמו כן - נעשה בו שימוש גם בסרט הקולנוע משנת 1994 "מסע בין כוכבים: דורות". בנוסף לסדרת הטלוויזיה "מסע בין כוכבים: חלל עמוק 9", המק'לת מופיעה בסרט הקולנוע משנת 1996 "מסע בין כוכבים: המפגש". חלק מהשימושים הבולטים של הבאת'לת נראו בפרק "*Reunion*", שבו וורף מלמד את בנו, אלכסנדר, כיצד להשתמש בבאת'לת. כמו כן, וורף משתמש בה כדי להרוס את דוראס, קלינגון אחר שהרג את בת-זוגו של וורף, ק'אהלייר.

בתרבות הפופולרית
----------------

שלדון קופר (ראשון משמאל) אוחז בחרב באת'לת; מתוך "המפץ הגדול", 2011.
הבאת'לת נחשבת לאחד הדימויים האיקוניים של "מסע בין כוכבים". לחרב רפליקות רבות הנחשבות מוצר אספנות על ידי אחדים, וניתנות לרכישה בנקודות מכירה שונות, כגון חנויות מסחר, חנויות נשק ובתי עבוט. אחד מהאנשים שברשותו חרב כזו הוא רונלד ד. מור שעבד גם על "מסע בין כוכבים" וגם על "*Battlestar Galactica*". חרבו של מור נמצאת בתצוגה, במשרדו. עם זאת, בשל הסכנות של באת'לת אמיתית, אין חרב רשמית, או גרסת העתק מורשות, המופצים למכירה מטעם סרטי פרמאונט או קארי.

העלייה בפופולריות של הבאת'לת הובילה להקמתם של צוותים של אמנויות לחימה, אשר הוקמו כדי לנסות ולפתח אמנות לחימה ייחודיות, שונות מזה שפיתח קארי בתחילה, העושה שימוש בבאת'לת. צוותים אלו שילבו מהלכים מואמנויות הלחימה ג'ו ג'וטסו, קנדו, קינג'יטסו, ונונצ'קו. תחרויות באת'לת מתקיימות בכנסים כגון מיילקון וסטארקון.

הבאת'לת הופיעה בתוכניות טלוזיה גם מחוץ לזיכיון של מסע בין כוכבים. בשנת 2002, היה זה בפרק "*The Other Guys*" של סדרת הטלוויזיה המדע בדיונית-צבאית סטארגייט SG-1, האמריקאית-קנדית. בשנת 2005, באת'לת הייתה ברקע של הפרק "*Mr. Monk vs. the Cobra*" בפרק של תוכנית ההבילוש האמריקאית "מונק". בשנת 2010 באת'לת נראתה בפרק "*Chuck Versus the Beard*" של הקומדיה האמריקאית "צ'אק". בשנת 2011, שימוש בבאת'לת נראה בפרק "*The Zarnecki Incursion*" של קומדיית המצבים "המפץ הגדול".

חוקיות
------

לעיתים קרובות, העתקים של באת'לת מיוצרים ממתכת, ויכולים להיחשב למסוכנים. דובר משטרה אמר כי באמצעות באת'לת עשויה מפלדת אל-חלד ניתן, "מילולית, להוריד למישהו את הראש". עם זאת, הבאת'לת נחשבת לסוג של חרב אמנויות לחימה, מה שאפשר היה לראות כקשור לעבודתו של דן קארי בתחום אמנויות הלחימה בסרטים. בדיווחים בתקשורת, על תיעוד מקרים של שימוש בהעתקי באת'לת במהלך ביצוע פשעים, התייחסו אל הנשק כאל "חרב-כפולה קלינגונית בצורת חצי סהר", "חרב מסוג קלינגוני", "חרב מסוג קלינגוני של מסע בין כוכבים", או כ-"חרב סימיטר כפולה".

### בבריטניה

בבריטניה, אין זה בלתי-חוקי להיות הבעלים של חרב באת'לת; עם זאת, היא עלולה להיות מוחרמת אם תיחשב להיות "ראיות פוטנציאליות לאורח חיים פלילי". באת'לת מסווגת כנשק, ולפיכך קיים איסור להחזיק בהן במקום ציבורי.

העתק באת'לת היה בין הלהבים אשר נמסרו למשטרת גלוסטרשייר, כחלק מתוכנית חנינת הסכינים בבריטניה, בשנת 2006. בשנת 2008, גרסה מיניאטורית של באת'לת נתפסה באוקספורד, אוקספורדשייר לאחר שאדם בן 17 נתפס מנסה להבריח אותה למכללת "*Oxford and Cherwell Valley*". הבאת'לת המיניאטורית תוארה כ-"מחרידה ביותר" על ידי המשטרה. האדם נעצר ונידון לשישה חודשים במוסד לעבריינים צעירים. בשנת 2009, אדם מבילינגהאם, מחוז דארהאם, נעצם בגין אחזת באת'לת מיניאטורית ברחוב ציבורי. במסמכי בית המשפט, החרב כונתה "חרב מרובת להבים", והשופט אמר: "מעולם לא ראיתי דבר כמו זה בחיים שלי לפני כן". הנאשם הודה באשמה בבית משפט הכתר בטיסייד, ומאוחר יותר נגזרו עליו 13 שבועות בבית סוהר. בית המשפט הורה שאת הבאת'לת יש לחלט ולהשמיד. עוד בבריטניה, באת'לת שהוכנה בהזמנה מיוחדת נתפסה בשנת 2009, באקרינגטון לנקשייר.

### בארצות הברית

חוקיותה של הבאת'לת בארצות הברית שונה ממדינה למדינה. בהעתק של באת'לת נעשה שימוש במהלך שוד מזוין של שתי חנויות סבן אילבן בקולורדו ספרינגס, קולורדו, בשנת 2009.‏ משטרת קולורדו ספרינגס אמרה שלדעתה זהו "נשק קטלני", בדיוק כמו אקדח או סכין. גם בניו ג'רזי חרבות באת'לת נחשבות לכלי נשק, והן עלולות להיות מוחרמות. באת'לת נתגלתה ונתפסה על ידי הבולשת הפדרלית האמריקנית, יחד עם מצבור של כלי נשק אחרים, כחלק מחקירת הונאת מדיקר בהיקף של 4,000,000 דולרים אמריקאים, בניו ג'רזי, בשנת 2010.‏

קישורים חיצוניים
----------------

* Bat'leth באתר Memory Alpha (ויקי מסע בין כוכבים)
* Mek'leth באתר Memory Alpha (ויקי מסע בין כוכבים)
* Bat'leth באתר StarTrek.com

הערות שוליים
------------

1. 1 2  Sullivan, Mike (2007-08-03). "Star Trek blade seized". *The Sun*. London. נבדק ב-2012-05-02.
2. 1 2 3  "'Star Trek' - Klingon Weapons, Honour, Pain and Sex". BBC. נבדק ב-2012-05-02.
3. 1 2 3 4  Okuda, Mike and Denise Okuda, with Debbie Mirek (1999). *The Star Trek Encyclopedia*. Pocket Books. ISBN 0-671-53609-5.`{{cite book}}`: תחזוקה - ציטוט: multiple names: authors list (link)
4. ↑  Poe, Stephen Edward (1998). *Star Trek Voyager: A Vision of the Future*. New York: Pocket Books. p. 12. ISBN 978-0-671-53481-3.
5. 1 2 3 4  "Visual Effects Artist Dan Curry Talks About Time With Star Trek & Designing The Bat'leth". TrekMovie.com. 18 באפריל 2011. נבדק ב-2012-05-07. `{{cite web}}`:  (עזרה)
6. 1 2  Poe, p. 13.
7. 1 2  "mekleth", *Star Trek Encylopedia*.
8. ↑  Directed by LeVar Burton (20 November 1995). "The Sword of Kahless". *Star Trek: Deep Space Nine*. Series 4. Episode 9.
9. ↑  "Klingon Weapons". Coldnorth.com. אורכב מ-המקור ב-2014-02-01. נבדק ב-2012-05-07.
10. ↑  "Baakonite", *Star Trek Encyclopedia*.
11. ↑  Anderson, Dayan (בפברואר 2010). "Mining and sustainable development in a 'Star Trek' universe". *SME News*: 54. `{{cite journal}}`:  (עזרה)
12. ↑  Directed by Jonathan Frakes (5 November 1990). "Reunion". *Star Trek: The Next Generation*. Series 4. Episode 7.
13. ↑  Bragg, Mary Rae (2009-05-31). "Surely, you joust". *Telegraph-Herald (archived at Highbeam)*. Dubuque, Iowa. אורכב מ-המקור ב-2015-09-24. נבדק ב-2012-05-08.
14. 1 2  Benzel, Lance (2009-02-04). "Where no Klingon has gone before". *Colorado Springs Gazette*. אורכב מ-המקור ב-2013-01-23. נבדק ב-2012-05-07.
15. ↑  Hodgman, John (2005-07-17). "Ron Moore's Deep Space Journey". *הניו יורק טיימס*. נבדק ב-2012-05-08.
16. 1 2 3 4  Lightfoot, Garth (2009-10-08). "Billingham man found with Star Trek Klingon sword". Gazette Live. נבדק ב-2012-05-07.
17. ↑  "WHAT IS the Vulcan Undiplomatic Corp?". Vulcan Undiplomatic Corp Bat'leth Martial Arts Team. 2002. נבדק ב-2012-06-15.
18. ↑  "Want to join the VUC?". Vulcan Undiplomatic Corp Bat'leth Martial Arts Team. נבדק ב-2012-06-15.
19. ↑  "The Other Guys (2002) - Trivia". IMDB. נבדק ב-2012-05-07.
20. ↑  "Mr. Monk vs. the Cobra (2005) - Trivia". IMDB. נבדק ב-2012-05-07.
21. ↑  "Memorable quotes for "The Big Bang Theory" The Zarnecki Incursion (2011)". IMDB. נבדק ב-2012-05-07.
22. 1 2  "Lethal Star Trek blade seized in knives amnesty". *Daily Mail*. London. 2006-05-25. נבדק ב-2008-07-31.
23. 1 2 3  "Pic Shows Man Robbing Stores With Klingon Sword: Clerks Recognize Sword As 'Bat'leth'". ABC News, Denver. 2009-02-04. אורכב מ-המקור ב-2012-01-16. נבדק ב-2012-05-08.
24. ↑  Nicholson, Kieran (2010-09-14). ""Star Trek" sword boldly used in thefts". *The Denver Post*. נבדק ב-2012-05-07.
25. ↑  "Man holds up store with Star Trek weapon". *Metro*. 2009-02-05. אורכב מ-המקור ב-2012-10-09. נבדק ב-2012-05-02.
26. 1 2  "Klingon sword seized in Accrington police raids". This Is Lancashire. 2009-07-30. נבדק ב-2012-05-02.
27. ↑  Levy, Andrew (2011-07-13). "Meat cleavers, bayonets and axes: The weapons seized from children as young as six at school". *Daily Mail*. London. נבדק ב-2012-05-04.
28. ↑  "Knifeman jailed". Evening Gazette. 28 באוקטובר 2009. אורכב מ-המקור ב-2011-07-21. נבדק ב-2012-05-07. `{{cite web}}`:  (עזרה)
29. ↑  Pascale, Anthony (2009-02-04). "Man Wielding Bat'leth Robs 2 Colorado 7-11s UPDATE: Surveillance Cam Image". TrekMovie.com. נבדק ב-2012-05-07.
30. ↑  Suderman, Peter (2011-09-13). "Medicare Thieves". Reason.com. נבדק ב-2012-05-07.
31. ↑  Coughlin, Brett (25 בינואר 2011). "Medicare fraud-busters' Star Trek turn". Politico. נבדק ב-2012-05-07. `{{cite web}}`:  (עזרה)

| מסע בין כוכבים |
| --- |
| יוצרי סדרות הטלוויזיה | ג'ין רודנברי • ריק ברמן • מייקל פילר • ג'רי טיילור • בראנון בראגה • בריאן פולר • אלכס קורצמן • עקיבא גולדסמן • מייקל שייבון • מייק מקמהן |  |
| סדרות טלוויזיה | 

|  |  |
| --- | --- |
| עבר | הסדרה המקורית (1966–1969) • סדרת האנימציה (1973–1974) • הדור הבא (1987–1994) • חלל עמוק 9 (1993–1999) • וויאג'ר (1995–2001) • אנטרפרייז (2001–2005) • מסעות קצרים (2018–2020) • פיקארד (2020–2023) |
| הווה | דיסקברי (2017–2024) • סיפונים תחתונים (2020–) • פרודיג'י (2021–) • עולמות חדשים ומשונים (2022–) |
| עתיד | אקדמיית צי הכוכבים |

 |
| סרטים | 

|  |  |
| --- | --- |
| הסדרה המקורית | מסע בין כוכבים (1979) • זעמו של חאן (1982) • החיפוש אחר ספוק (1984) • השיבה הביתה (1986) • הגבול האחרון (1989) • הארץ הלא נודעת (1991) |
| הדור הבא | דורות (1994) • המפגש (1996) • המרד (1998) • נמסיס (2002) |
| סרטי האתחול (ציר זמן קלווין) | סטארטרק (2009) • האויב בתוכנו (2013) • אל האינסוף (2016) |
| סרטי טלוויזיה | מדור 31 (עתידי) |

 |
| מדיות נוספות | חאן: סטי אלפא V |
| שונות | אישים • ארגונים • גזעים • דמויות • השפעה תרבותית • טכנולוגיה • מינוחים • מיניות • מקומות • סוגיות מוסריות • פוליטיקה • ציר הזמן • קאנון • ‏Where no man has gone before‏ |
| השפעות תרבותיות | ההשפעה התרבותית של מסע בין כוכבים • כיבוש הגלקסיה • האורוויל • המתיני בבקשה |